Marita Koha

Marita Koha (; dzimusi ), bijusi arī Marita Koha Meiere (Marita Koch Meier), ir bijusī vācu vieglatlēte, piedalījusies sprinta distanču sacensībās. Karjeras laikā pārstāvējusi Vācijas Demokrātisko Republiku (Austrumvāciju), uzstādījusi 16 pasaules rekordus stadionā un 14 rekordus telpās. Viņai pašlaik pieder arī pasaules rekords 400 m sprintā —  šo distanci veica 47,60 sekundēs.

Piedalījusies divās Olimpiskajās spēlēs (, ). 1980. gadā Maskavā izcīnīja zeltu 400 m individuālajā distancē un Vācijas komandas sastāvā sudrabu 4×400 m stafetē. Vēl Koha ir trīs zelta un vienas sudraba medaļas laureāte Pasaules čempionātā — visas medaļas izcīnīja pirmajā Pasaules čempionātā 1983. gadā Helsinkos (zelts 200 m, 4×100 m stafetē, 4×400 m stafetē, sudrabs 100 m), kur viņa bija veiksmīgākā sportiste. Eiropas čempionātā izcīnījusi sešas zelta medaļas: 1978. gadā Prāgā, 1982. gadā Atēnās un 1986. gadā Štutgartē kļuva par čempioni 400 m individuālajā un 4×100 m stafetes distancē.

1979. gadā Koha kļuva par pirmo sievieti, kas 200 m distanci veikusi ātrāk par 22 sekundēm, uzstādot pasaules rekordu 21,71 s, kas tika pārspēts vienīgi 1988. gadā. Kohas sportiskie sasniegumi kopā ar citu Vācijas Demokrātiskās Republikas sieviešu neparasti augstie sasniegumi vieglatlētikā izraisīja sarunas par iespējamo anabolisko steroīdu vai cita veida dopinga lietošanu, tomēr pašai Kohai ņemtās dopinga analīzes nekad nebija pozitīvas.

Piecas reizes tikusi atzīta par Austrumvācijas gada labāko sportisti.

Vēlāk apprecējusies ar savu treneri Volfgangu Meieru.

 Personiskie rekordi 
 Disciplīna  Rezultāts  Datums  Vieta  Piezīmes 50 m   6,11 s      Vācijas rekords 60 m   7,04 s      Vācijas rekords 100 m  10,83 s      100 m   11,15 s      Vācijas rekords 200 m  21,71 s      Eiropas rekords 200 m   22,39 s      400 m  47,60 s      Pasaules rekords

 Ārējās saites 

Kategorija:1957. gadā dzimušie
Kategorija:Vācijas vieglatlētes
Kategorija:1976. gada vasaras olimpisko spēļu dalībnieki
Kategorija:1980. gada vasaras olimpisko spēļu dalībnieki
Kategorija:Austrumvācijas olimpiskie zelta medaļnieki
Kategorija:Austrumvācijas olimpiskie sudraba medaļnieki
Kategorija:Mēklenburgā-Priekšpomerānijā dzimušie
Kategorija:Pasaules rekordisti vieglatlētikā
Kategorija:Sprinteri
Kategorija:Olimpiskie zelta medaļnieki vieglatlētikā
Kategorija:Olimpiskie sudraba medaļnieki vieglatlētikā